Johan Hoogenboezem – Gereformeerde Kerk Centurion
Outeur: Johan Hoogenboezem
Gepubliseer op Februarie 1, 2019
Sola Gratia! Loof die Here!
Skriflesing: Rom 8
Teksvers: Rom 8:28-30
Die Dortse Leerreëls (DL) is een van ons gereformeerde belyde-nisskrifte. Ek is redelik oortuig dat baie mense dit nog nooit of weinig gelees het. Dit is egter ‘n pragtige troosboek. U word aangemoedig om dit so gou moontlik deur te lees (of deur te blaai) en weer uself te vergewis waarvan daar gepraat word. (U vind dit op GKSA se webblad of op ons eie kerk se webblad of agter in jou Psalmboek)
Die DL is in 1619 gefinaliseer, dus presies 400 gelede. Die Here het by hierdie sinode die kerk op ‘n baie spesifieke manier gelei om antwoorde te gee op die destydse dwaalleer wat die kerke bedreig het. In breë trekke sien ons iets van die KETTING van goddelike genade in ons verlossing.
Vanaand begin die drie leraars met ‘n reeks oor die DL wat ten minste oor die volgende ses maande tydens die aanddienste sal strek. U wil dit nie eintlik misloop nie!
Die Here wag vir dié wat op Hom wag
Skriflesing: Jesaja 30:8-26
Teksvers: Jes 30:15 en 18
Voel dit soms vir jou asof die dinge in jou lewe net meer-en-meer deurmekaar raak. Jy wag-en-wag op uitkoms van die Here. As niks egter uitwerk nie, dan voel jy dat jy amper verplig is om self in te gryp en self oplossings te vind vir die uitdagings in jou lewe.
In hierdie perikoop sê die Here egter dat Israel se krag te vind is in die stil word voor die Here en deur Hom ten volle te vertrou. Elkeen wat na die Here toe terugkeer, sal ware rus by Hom vind.
Die Here is immers gretig, ja amper ongeduldig om sy kinders genadig te wees. Hy wil hom oor sy kinders ontferm en toevou in sy liefde. Die Here is ’n God wat in jou lewe reg sal laat geskied. Gelukkig is jy wat op die Here vertrou en op Hom wag.
Gepubliseer op Maart 9, 2018 Oktober 18, 2019
Ouderlinge: Johann Verreynne, Koos Pretorius (Alethea)
Diaken: Theuns Louw
Vandag (13 Oktober): Les 22, Sb 16-1:1
Volgende week: Les 23, Sb 16-1:2
Frances Dreyer sterk aan in Unitas Hosp na ŉ operasie (B9—654 5568).
Braam Aucamp het met behandeling begin (A2—072 318 3825).
Mossie Venter ondergaan Dinsdag ŉ rugoperasie (B7—072 758 2641).
Drikus en Lené vd Walt met die doop van Martin.
Danie en Ané vd Walt met die doop van DP.
Vian en Sjane de Villiers met die geboorte van jul Maeli.
14 Okt—Bedieningskommissie 18:00
16 Okt—Jaarbeplanningsvergadering 18:00 (alle kommissievoorsitters)